Alminas Mačiulis

Alminas Mačiulis (g. 1961 m. kovo 31 d.) – lietuvių inžinierius, transporto vadybininkas, valstybės tarnautojas.

 Biografija 
1984 m. baigė Vilniaus inžinerinio statybos instituto Mechaninės technologijos fakultetą ir įgijo transporto inžinieriaus ekonomisto kvalifikaciją. 1997 m. Vilniaus Gedimino technikos universitete apsigynė socialinių mokslų daktaro laipsnį.

1984–1991 m. buvo Lietuvos mokslų akademijos Ekonomikos instituto Transporto problemų skyriaus ekonomistas, mokslinis bendradarbis.
1991–1993 m. Susisiekimo ministerijos Ekonominių programų ir prognozių skyriaus viršininko pavaduotojas. 1993–1996 m. – Transporto politikos ir programų skyriaus viršininkas, 1996–1997 m. – Transporto politikos ir investicijų departamento direktorius. 1997–2000 m. – Transporto politikos ir tarptautinių ryšių departamento direktorius, 2000–2001 m. – Tarptautinių ryšių ir Europos integracijos departamento direktorius.

2001–2002 m. Susisiekimo viceministras. 2002 m. balandžio mėn. – 2009 m. birželio mėn. – ministerijos valstybės sekretorius. 2009–2011 m. – Susisiekimo ministerijos kancleris. 2011 m. vasario mėn. – 2012 m. gruodžio mėn. buvo Transporto Investicijų Direkcijos vadovas.

Nuo 2012 m. – Ministro pirmininko kancleris. (DELFI inf.)

 Šaltiniai 

Kategorija:Lietuvos politikai
Kategorija:Lietuvos valstybės tarnautojai
Kategorija:LR ministerijų kancleriai
Kategorija:Lietuvos susisiekimo viceministrai
Kategorija:LR Vyriausybės kancleriai